CELEX: 62020TN0115
Language: et
Date: 2020-02-20 00:00:00
Title: Kohtuasi T-115/20: 20. veebruaril 2020 esitatud hagi – Puigdemont i Casamajó ja Comín i Oliveres versus parlament

20.4.2020   
            
            
               ET
            
            
               Euroopa Liidu Teataja
            
            
               C 129/18
            
         
      20. veebruaril 2020 esitatud hagi – Puigdemont i Casamajó ja Comín i Oliveres versus parlament
      (Kohtuasi T-115/20)
      (2020/C 129/23)
      Kohtumenetluse keel: inglise
      
         Pooled
      
      
         Hagejad: Carles Puigdemont i Casamajó (Waterloo, Belgia), Antoni Comín i Oliveres (Waterloo) (esindajad: advokaadid P. Bekaert, G. Boye ja S. Bekaert ning B. Emmerson, QC)
      
         Kostja: Euroopa Parlament
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa Parlamendi presidendi 10. detsembri 2019. aasta kirjas esitatud otsus mitte teatada parlamendile ega suunata pädevale komisjonile Diana Riba i Giner’i 10. oktoobri 2019. aasta taotlust, mis esitati hagejate nimel ja nende immuniteedi kaitseks kooskõlas Euroopa Parlamendi kodukorra artikli 7 lõigetega 1 ja 2 ning artikli 9 lõikega 1;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad ühe väite, et Euroopa Parlamendi presidendi otsus mitte teatada hagejate immuniteedi kaitse taotlusest ega suunata seda taotlust pädevale komisjonile rikkus Euroopa Parlamendi kodukorra artikli 9 lõiget 1 koostoimes Euroopa Liidu toimimise lepingu artikliga 343, Euroopa Liidu privileegide ja immuniteetide protokolli (nr 7) (1) artiklitega 9 ja 18, põhiõiguste harta artikliga 6, artikli 39 lõikega 2, artiklitega 41 ja 45, Euroopa Parlamendi liikmete põhimääruse (2) artikli 2 lõikega 1 ning Euroopa Parlamendi kodukorra artikli 5 lõikega 2.
      
         (1)  ELT 2012, C 326, lk 266.
      
         (2)  Euroopa Parlamendi 28. septembri 2005. aasta otsus, millega võetakse vastu Euroopa Parlamendi liikmete põhimäärus (2005/684/EÜ, Euratom) (ELT 2005, L 262, lk 1).